Public procurement notice: Contract Award Notice
Published: 2020-06-08
Buyer: Udviklings- og Forenklingsstyrelsen på vegne af Skatteministeriet
Country: DK
Contract type: Services
Procedure: Competitive procedure with negotiation
CPV classification: 72000000 | 72212517 | 72230000: Custom software development services | 72232000: Development of transaction-processing software | 72250000: System and support services
Estimated value: 224631318 DKK
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Udviklings- og Forenklingsstyrelsen udbyder drift, support, vedligeholdelse og videreudvikling af toldsegmentet. Told-segmentet består af en række forretningssystemer og støttekomponenter, der tilsammen understøtter behandlingen af varer, som føres ind i eller ud af EU-landene, samt intern transport af disse varer indenfor EU-landene. Behandlingen består primært af sikkerhedskontrol, toldafgift og punktafgifter for særlige varer. Systemerne skal gøre det hurtigt og let for leverandører og transportører at føre varer ind i og ud af EU sikkert og korrekt.
Udbuddet gennemføres som udbud med forhandling. Ordregiver forventer, at der afholdes én forhandlingsrunde, men forbeholder sig dog retten til at tildele kontrakten på baggrund af indledende tilbud uden gennemførelse af forhandlinger, ligesom ordregiver forbeholder sig ret til at afholde yderligere forhandlingsrunder. Ordregiver vil ikke begrænse antallet af deltagere undervejs, og der ydes ikke vederlag for forhandlingen.
Toldsegmentet består i dag af en række forretningssystemer og støttekomponenter, der har til formål at sikre, at det er hurtigt og let for leverandører og transportører at føre varer ind og ud af EU, samt at dette sker i henhold til gældende lovgivning. Toldsegmentet er tilgængeligt 24/7/365, således at danske og udenlandske virksomheder kan indrapportere og løbende få behandlet deres rapporteringer.
Segmentet har ca. 100 systemgrænseflader, som generelt er sat op i en SOA-arkitektur. I grænsefladerne udveksles informationer med blandt andet Europa-Kommissionen, andre EU-lande, danske myndigheder, virksomheder, andre skatteforvaltnings systemer og internt mellem toldsystemerne. Udveksling sker på flere måder, fx som web-services, FTP–filoverførsel samt online. Området er i høj grad reguleret af EU og internationale aftaler.
Toldsegmentet er kendetegnet ved en blanding af egenudviklede og licenserede it-systemer, og segmentet er en del af skatteforvaltningens forretningsmæssige systemportefølje.
De egenudviklede systemer er hovedsageligt Java-baseret, som primært afvikles på forskellige versioner af Weblogic servere; som database benyttes Sybase og Oracle. Dertil anvendes en række open source-produkter, fx teknologierne openSSH, openLDAP, Quartz og Jasper Reports.
Toldsegmentets 7 miljøer afvikles i dag på en blanding af fysiske og virtuelle servere med i alt ca. 150 cpu-kerner og ca. 900 GB RAM. Miljøernes SAN-data fylder i dag ca. 20 000 GB og miljøernes backup fylder ca. 55 000 GB.
Omfanget af den forretningsmæssige anvendelse af systemerne er følgende: Import og eksport-systemerne har totalt ca. 16 500 brugere. Der er ca. 1 000 filoverførsel-brugere (EDI / EDIFACT / XML), og disse står for hovedparten af transaktionsmængden. Antal samtidige brugere er i ca. 1 700.
Import behandler ca. 1,7 mio. angivelser om året hvori der er ca. 6,2 mio. vareposter. Eksport behandler ca. 1,6 mio. angi-velser om året hvori der er ca. 9,7 mio. vareposter. ECN+ (Eksportkontrolsystemet) behandler ca. 1,6 mio. angivelser årligt i relation til både EU og DK. Transitsystemet (NCTS) har ca. 190 virksomheder, som brugere og virksomhederne opretter ca. 180 000 angivelser om året hvori der er ca. 3,4 mio. vareposter. ICS håndterer ca. 120.000 angivelser årligt hvori der er ca. 145.000 vareposter og Manifest håndterer ca. 120 000 ankomst- og afgangsdeklarationer årligt, hvori der er ca. 6 mio. manifestposter. I toldsegmentet indgår der ca. 130 batchjobs, som afvikles med forskellige frekvenser.
Systemporteføljen vil modificeres og sine steder afvikles som følge af udvikling af nye toldsystemer (EUTK-systemerne). Udvikling af nye toldsystemer er uden for denne kontrakt.
Ad pkt. II.1.3) Kontrakten indeholder visse elementer af en rammeaftale. Ordregiver har vurderet, at den anslåede værdi af den offentlige tjenesteydelseskontrakt overstiger værdien af rammeaftalen, hvorfor kontrakten udbydes som en offentlig tjenesteydelseskontrakt.
Dette er en ny tildelingsbekendtgørelse, som erstatter den oprindelige, da den oprindelige indeholdte fejl.
Ansøgning om deltagelse sker ved udfyldelse af ESPD i EU-supply. ESPD’et er en egenerklæring fra ansøger som foreløbigt bevis for, at en ansøger opfylder kravene til udelukkelse, egnethed og udvælgelse.
Alle de oplysninger, der efterspørges i forbindelse med ansøgningsfasen, skal angives i ESPD’et. Der kan ikke vedlægges bilag til ESPD’et. En virksomhed der deltager i udbuddet alene, og således ikke deltager sammen med andre eller baserer sig på andre enheders kapacitet for at opfylde kravene til egnethed og udvælgelse, skal kun udfylde ét ESPD. Hvis en virksomhed deltager i udbuddet sammen med andre, fx hvis en virksomhed indgår et konsortium eller lignende, skal hver af de deltagende virksomheder udfylde et ESPD. ESPD’et skal indeholde de oplysninger, der kræves i ESPD’ets del II-V.


Winner: CGI Danmark A/S
Award value: 224631318
Number of bids: 2